
Prome Minister Evelyn Wever-Croes: 


LO TRATA PREOCUPACIONNAN DI 
DOCENTENAN DI EMMASCHOOL DEN 
CONSEHO DI MINISTER 








Wever-Croes a 
ricibi sindicatonan SIMAR y SEPPA hunto cu docentenan 
di Emmaschool си tabata na Bestuurskantoor pa expresa 
diferente preocupacion cu nan tin relaciona cu plannan di 
Minister di Enseñansa Rudy Lampe pa ‘fuseer’ / uni, e scolnan 
Paso pa Futuro y Emma. 


Diahuebs mainta Prome Minister Evelyn 


Premier Wever-Croes a expresa cu a tuma nota a traves di 
prensa, cu tabatin preocupacionnan andando pero no a haya 
un oportunidad pa 'verdiep' den e problematica. Sinembargo e 
grupo a presenta na Bestuurskantoor y a pidi pa atencion, pa 
cual Prome Minister a ricibi e carta. Den e carta nan ta duna 
splicacion di e situacion y ta pidi pa mas tarda diamars awo, 
bin un decision si ta para e fusion di e scolnan si of no. 


Segun Prome Minister a splica, e ta dificil pa bisa dibiaha si 
ta para algo cu tin di haber cu enseñansa, considerando e 
responsabilidad politico cu e Minister di Enseñansa tin cu 
carga. Y como Prome Minister ta boga pa e principionan di 





bon gobernacion wordo aplica y si ta trata cambionan grandi 
den maneho, cambionan cu ta afecta eseñansa especial 
negativamente, esey ta cosnan cu tin cu vela pa no pasa. 


Durante e reunion a scucha algun di e argumentonan cu e 
sindicatonan a trece dilanti y a comparti e plan cu sr. Lampe a 
traha cual e sindicatonan a indica di no a ricibi e plan aki. 


“Mi tambe ta bay studia e plan y mi por bisa cu enseñansa 
special ta enseñansa cu ta hopi cerca di mi curason y nos 
muchanan special mester di hopi atencion. Ademas e trabou 
cu ta wordo haci pa enseñansa special ta grandisimo, p'esey 
e ta lamentabel pa mira e tension cu tin aworaki. Mi lo haci mi 
maximo esfuerso posibel pa trece trankilidad den enseñansa 
special pasobra nos muchanan mester di trankilidad pa atende 
си е retonan diario си nan tin”. 

Premier Wever-Croes a conclui bisando cu lo trata e tema den 
Conseho di Minister y pa otro siman lo mester tin solucion. 

Prome Minister Evelyn Wever-Croes: 
Sintonisa na canalnan di television y facebook di 
Gabinete Wever-Croes 


PROGRAMA SPECIAL ‘HENDE MUHE, 
E SER RESILIENTE’ 





Dialuna 8 di maart, nos ta celebra dia internacional di hende 
muhe. Nos como hende muhe a demostra di ta un ser resiliente 
den temponan dificil creando oportunidadnan ра temponan bon 
cu ta bin nos dilanti. E hende muhe tin e habilidad pa encurasha 
esnan си ta depende di nos, nos yiunan, nos nietonan y di nos 
famia. Laga nos uza e habilidad aki pa ilumina e caminda pa 
mas y mas hende muhe pa asina nos crea un comunidad y 
futuro mas resiliente. 


Gobierno di Aruba, riba e fecha aki, ta invita tur hende muhe 
na Aruba y comunidad en general pa sintonisa un programa 
special via nos canalnan di Television y pagina di Facebook di 
Gabinete Wever-Croes. E programa ta hiba como titulo, Hende 
Muhe, e ser resiliente. E crisis actual a pone nos resiliencia na 
prueba, pero sigur a resalta e forsa femenino. Y ta den e crisis 
aki, nos a conoce muhenan fuerte den nos comunidad cu a 


sobresali meimei di un pandemia mundial. 


Den e programa nos lo scucha mas tocante di e trabounan 
grandi cu crisis team a eherce durante e pandemia. Nos lo 
haya consehonan di comerciantenan cu mester a bira creativo 
pa asina sigui brinda nan servicio na nos comunidad. Prome 
Minister lo conta di su maneho di e crisis di mas grandi di nos 
tempo. Minister di Finansa lo раріа di e reto financiero cu un 
pandemia ta trece cu ne. 


Un programa hopi bunita dedica na nos hende muhenan fuerte 
y resiliente. Gobierno di Aruba ta reconoce e progreso di hende 
muhe na Aruba den e ultimo añanan. Prome Minister Evelyn 
Wever-Croes ta desea tur hende muhe riba nos dushi Isla, un 
Feliz dia di Hende Muhe dialuna awo, 8 di maart. 

HENDE MUHE, E SER RESILIENTE 


Dia Internacional di Hende Muhe 

Prome Minister Evelyn Wever-Croes: 


UPDATE DI LANDSPAKKET Y AGENDA 
DI EHECUCION 


E condicionnan den e landspakket ta ser tuma hopi na serio 
pa Gobierno di Aruba 














Den conferecia di prensa di Gobierno diahuebs mainta, Prome 
Minister Evelyn Wever-Croes a elabora riba e acuerdo cu 
tin entre Hulanda y Aruba. Dia 13 di november 2020 Aruba 
a yega na un acuerdo cu Hulanda pa un financiamento pa e 
necesidadnan financiero di pais Aruba. Manera ta conoci Covid 
a afecta e finansas di pais Aruba enormemente y su efectonan 
lo dura ainda pa un tempo prome cu nan bay completamente. 

Pa e motibo aki, Aruba mester a busca yudansa financiero na 
Hulanda cu a bay di acuerdo pa financia Aruba na un interes 
di 0% cu cierto condicionnan cu ta stipula den e landspakket. 


Gobierno di Aruba tambe a acorda luna pasa un 
uitvoeringsagenda na unda ta demostra con lo atende cu e 
puntonan den e landspakket. Ya caba aglun di e puntonan 
ta yegando nan deadline y gobierno tin cu cumpli cu nan. E 
condicionnan den e landspakket ta ser tuma hopi na serio pa 
Gobierno ya cu no kier core riesgo di no haña e financiamento 
di Hulanda. 


E relacion entre Aruba y Hulanda ta uno positivo y lo desea 
di mantene asina. Gobierno ya tin e uitvoerings agenda di e 
prome kwartaal cla у lo cuminsa pronto riba e di dos kwartaal 
y na un forma constructivo lo sigui traha riba e cambionan cu 
mester tuma luga. 


Pa 1 di Maart tabata tin varios tema riba e landspakket cu a 
ser atendi. Un di e temanan tabata e maneho financiero di 
cual Minister di Finansa a elabora extensivamente na unda 
cu mester a traha riba un inventarisacion di cual ta e leynan 
cu mester wordo ehecuta pa asina por fortifica e columna 
financiero си ta Directie Financien, Algemene Rekenkamer, y 
Centrale Accountants Dienst. Esakinan ta e departamentonan 


си lo mester yuda pa Aruba tin un control financiero mas 
estable. 


Tambe a toca e tema di e gasto y eficiencia di sector publico na 
unda cu lo mester bin un investigacion. Те cuna е momentonan 
aki solamente a papia di un destaho di con e investigacion 
aki lo bay tuma luga. E investigacion aki lo ta riba condicion 
primario, secundario y terciario di trabou di personanan cu ta 
den servicio di gobierno. 


Impuesto ta otro tema cu a ser toca na unda mester a presenta 
unplan diaccion pa mustra con den futuro gobiernolo bay revisa 
y haci e reforma fiscal y bin cu un programa di cumplimento 
y con lo bay stimula mas hopi hende posibel pa cumpli cu e 
debernan fiscal cu tin. Tambe tin un negosiacion andando riba 
un tratado cu tin entre Hulanda y Aruba riba e Base Erosion 
and Profit Shifting (BEPS). 


Pa e sector financierio, e leynan cu tin cu wordo haci den 
cuadro di evaluacion di CFATF, ta leynan cu Aruba mester tin 
in place contra financiamento di terosrismo y contra labamento 
di placa. 


Riba e tema economico tabata tin solamente un punto riba 
agenda cuta e ayudo humanitario den forma dicuminda. Manera 
ta conoci, Hulanda via Rode Kruis a tuma e responsabilidad 
aki y a manda un ayudo ekivalente na Awg 27 miyon. Aruba na 
su banda danki na donacionnan y aporte di Gobierno a logra 
cera un total di Awg 3 miyon pa un total di Awg 30 miyon. 
Hulanda awor a indica cu e kier pa Aruba tuma esaki over. 
Hulanda lo presta Aruba e placa y Aruba lo maneha e parti 
logistica y e trabou. Pa cu esaki Gobierno mester a entrega e 
plan di accion dia 1 di maart cual a cumpli cu ne tambe. 


Tambe tabata tin un punto riba e tema di reforsa e estado 
di derecho, ARUMIL. Esaki ya caba Aruba pa un tempo ta 
trahando riba dje pa por profesionalisa y fortifica e instituto di 
ARUMIL y con por mehora e dienstplicht verordening. Hulanda 
ta dispuesto pa pone mas fondo disponibel pa esaki pero e lo 
mester wordo haci hunto. 


“Esakinan ta e puntonan di ehecucion cu tawata riba nos 
agenda pa prome di maart y nos a cumpli cu nan. Awor den e 
dianan nos dilanti, Hulanda ta repasa e documentonan cu nos 
a entrega y hunto cu Hulanda nos lo defini siguiente pasonan 
den e proximo dianan nos dilanti”, Prome Minister Evelyn 
Wever-Croes a termina bisando. 


i 

Prome Minister Evelyn Wever-Croes: 


APERTURA DI E PROME FASE DI VELD 
DI ESTRELLA 


Prome Minister Evelyn Wever-Croes hunto cu demas 
coleganan a asisti na e apertura di e prome fase di veld di 
Estrella. Un proyecto bunita cu ta desaroyando na bienestar 
di deporte y di nos muchanan. Pa Gabinete Wever-Croes un 
di e prioridadnan ta bienestar di nos muchanan y p'esey ta 
considera importante pa inverti den deporte pa asina duna nos 
muchanan mas opcion pa un miho futuro evitando cu nan ta 
constantemente riba caya. 





E proyecto aki a wordo financia door di “maatschappelijke 
contributie” cu ta un contribucion na sociedad cu ta wordo 
duna door di desaroyadornan di proyectonan grandi na Aruba. 
E contribucionnan aki ta wordo reparti den diferente area cu ta 
innovacion, cultura y deporte. Na su turno e ministerio encarga 
ta aloca e fondonan na e diferente proyectonan cu ta bin na 
remarke. Riba e fondo aki, Premier Wever-Croes a anuncia cu 
tin un control financiero pa asina garantisa cu e fondonan di e 
“maatschappelijke contributie” a ser uza debidamente. Unabes 
e control aki keda cla lo tin mas fondo pa aloca pa asina por 
sigui cumpli cu e proyectonan grandi nos dilanti. 





Prome Minsiter na e ocacion a gradici e directiva y henter e 
comite di Estrella, Benchi М/егіетап, Michel Lopez y Edgard 
Vrolijk cu a hunga un papel hopi importante den haci е proyecto 
aki posibel. Deporte sigur ta un factor hopi importante den e 
desaroyo di nos muchanan. Prome Minister ta sumamente 
contento di por contribui pa aisna nos muchanan tin un miho 
futuro. 

MINISTER DI FINANSA, ASUNTONAN ECONOMICO Y CULTURA | 





MINISTER XIOMARA MADURO 


DEZHI y IDEA: 
ONLINE BUSINESS COURSE EMPRESARIO 
PREPARA 1 


Bo tin un negoshi of bo tin planea pa habri uno y bo kier educa 
bo mes pa esaki? Of bo ta manehando bo mesun negoshi caba 
of pa un otro empresario y bo kier sa con pa hasiele mihor? 


IDEA ta organisando Curso Empresario Prepara І. Eta un curso 
cu IDEA ta organisando desde 2012 pa yuda nos hendenan 
maneha nan negoshi manera debe ser. 


E aña aki tin 2 topico nobo den e curriculum: 
- Corporate Social Responsibility 
- Business Continuity Plan 


Curso ta consisti di 6 topico y ta costa Afis. 375,- pa e pakete 
di curso. 


Pa esnan cu tin e certificado di curso Empresario Prepara | caba 
y ta desea di hasi e dos topiconan nobo, tambe por participa 
y lo haya un certificado pa esaki apart. Pa mas informacion, 
por tuma contacto cu IDEA na 521-2439 of email na L.croes@ 
deaci.aw. 


E curso lo wordo duna online via ZOOM, 2x pa siman riba 
dialuna y diaranson di 7:00 pm - 9:15 pm. 


Pa registra pa e curso, por manda un email па L.croes@deaci. 
aw. 


Cupo ta limita, dus registra mas lihe cu ta posibel!! 


° 
@(DEACI lea 


ONLINE 
BUSINESS COURSE 
EMPRESARIO PREPARA І 


Our online course that makes ideas come true. 
Great skills to learn. 


For more information: 
E: L.croes@deaci.aw 
T: 521-2439 


Topics: 


Corporate Social Responsibility 
Business Continuity Plan 
Marketing 

Business Plan 


Business Law 
Small Business Administration & 
Finance 





hon Freddy Tobón 
Montoya а nace 
na Colombia 13 di 
september di aha 
1969 den е area 
Metropolitana di 
Medellin. For di edad 
hoben Jhon Freddy tabatin e sed 
di supera su mes. El a termina su 
estudio superior y universitario 
como Licenciado en Formación 
Artístico cu specialidad деп 
baile, teatro, musica y arte visual 
na e Facultad de Educación de 
Universidad Pontifica Bolivariano 
(UPB) y Escuela Popular de Artes 
(EPA) di Medellin. Jhon Freddy ta 
Maestro di Pedagogia y un Tecnico 
Profesional den Diseño di Arte 
Grafico di Academia Superior de 
Artes. El а combina є estudionan 
aki cu un cantidad grandi di 
investigacion cultural, congreso, 
tayer y seminario artistico. Banda di 
su estudio Jhon Freddy tin un сагега 
militar exitoso como Subteniente de 
Caballeria y Oficial de Reserva de 
La Fuerza Militar Colombiano. 


Despues cu Jhon Freddy a yega 
Aruba 23 di october 1996 e no a 
mira atras nunca mas. Lagando bida 


у logronan atras na Colombia, el a 
dirigi tur su energia, concentracion 
y amor riba e pida baranca aki cu 
a bira su hogar nobo. Na Aruba 
Jhon Freddy a sigui cu su carera 
artistico como bailarin profesional 
den Colombian Folklorie Revue na 
Holiday Inn Aruba Beach Resort & 
Casino. Pa e por a sostene su mes 
financieramente, e artista a dicidi 
pa traha como guardia di siguridad. 
Sinembargo, su ambicion pa duna 
les artistico a sigui firme. Pa 5 aña 
largo Jhon Freddy tabata duna tayer 
y les den teatro gratuitamente. 
E tabata director y docente di 
teatro pa Fundacion Arte Pro Arte 
(FARPA) y tambe docente di arte 
invita pa Instituto Pedagogico 
Arubano (ТРА) pa desaroya modulo 
academico. 


Na 2003 Jhon Freddy a drenta 
oficialmente den servicio di gobierno 
como empleado publico na Instituto 
di Cultura Aruba. Den su funcion 
como Theater Docent Regisseur el 
a sigui desaroya proyecto artistico 
y brinda un aporte profesional na 
bienestar y desaroyo di arte y cultura 
en general. Despues el a traha 
como coordinador di e programa 
Herencia Cultural y desde 2008 e 
ta Lider di Proyecto den Seccion di 
Implementación na Departamento 
di Cultura Aruba (DCA). 


Jhon Freddy ta traha cu proyecto 
manera Competencia Hubenil Gang 
di Arte, Celebracion di Dia Mundial 
di Teatro у  Reconocemento 
Nacional di Teatro. Tambe 
mester menciona su aporte como 
representante di DCA na diferente 
actividad nacional manera: Eleccion 
di Reina y Parada Cultural 
Folklorico organisa pa Centro di 
Bario Brazil. Jhon Freddy ta fungi 
como coreografo invita pa diferente 
grupo di baile y teatro aki na Aruba. 
E ta tambe director di grupo Teatro 
Experimental Contemporaneo di 
Aruba. 

DOCUMENTACION DI NOS PILARNAN CULTURAL 

Gomemvo Dianusa 


MINISTER DI ASUNTO SOCIAL Y LABOR 


MINISTER GLENBERT F. CROES | 

Negligencia di menor ta un forma di abuso cu ta hopi 
preocupante y cu ta sosode tur dia riba nos isla. Negligencia ta 
ora mayornan of e cuidado di un of mas menor continuamente 
ta faya pa provee e necesidadnan basico fisicamente y 
psicologicamente cu un menor tin mester, cu ta resulta den un 
descapacidad di e mucha su salud y desaroyo. E efectonan 
di negligencia di menor por causa sentimentonan di soledad, 
isolacion y un autoestima hopi abou. 


Kico ta negligencia di mucha? 

. Ora cu no ta duna un mucha cuminda, paña of cuido di 
salud cu e tin mester 

. Ora ta cera un mucha den un camber of un “closet” cu e 
по por sali 

. Ora cu no ta duna un mucha e proteccion di un cas, ta 
bandona un mucha of ta saca un mucha for di cas 

. Ora ta expone un mucha den ип situacion peligroso 
caminda e por experiencia daño emocional of fisico 

. Ora ta laga un mucha pa un periodo hopi largo su so na 
cas of un luga desconoci 

. Ora un adulto ta neglisha of no ta atende cu e 
necesidadnan emocional of fisico di un mucha, ta papia di 
negligencia di mucha, cu ta un forma di abuso di mucha. 


Con pa señala negligencia di mucha? Si un mayor of cuidado 
di mucha ta comete actonan di negligencia di mucha, por 
reconoce esaki di e siguiente señalnan: 


. E mucha tin necesidad di cuido medico of dental cu no 
ta wordo atendi 
. E mucha ta cana rond cu paña sushi, cabey sin laba of 


ta cana rond sin baña 

. E mucha ta haci uzo di alcohol of droga 

. E mucha по tin placa ої cuminda den momentonan си 
no ta usual por ehempel: placa pa bus of pa come na scol 

. E mucha ta bisti e mesun pañanan tur ora y semper ta 
bisti inapropia tur caminda 

. Е mucha ta falta su scol frecuentemente 








. E mucha tin mester di un “bril” pero nunca e tin esaki 
. E mucha ta bisa of ta expresa cu e ta su so na cas y cu 
no tin niun hende pa мак pe na cas 


E sefialnan aki hopi biaha ta acumula durante un periodo prome 
cu constata cu tin un caso di negligencia ta tumando luga. Pa 
es motibo semper mester keda alerto como adulto y no keda 
keto pa busca ayudo of conseho di nos profesionalnan. Paso 
cu e accion corecto bo por salba un bida. 


E ta tuma un comunidad pa lanta un mucha, pesey Comision 
Vision Pedagogico ta brinda e guia, sosten y educacion na 
mayornan y cuidadonan di mucha pa asina asisti den un forma 
preventivo den e lantamento di mucha y pa asina preveni 
tambe abuso di mucha. Pa ayudo of conseho tocante salud 
mental di mucha tuma contaco cu Respaldo na 281-5000. 
Pa asistencia na cas tocante problema cu salud mental of 
problema cu adiccion yama Fact-Team na 585-6990. Ora bo ta 
sospecha abuso di menor tuma contacto cu Bureau Sostenemi 
na 588-1010 pa conseho y ayudo. Den caso di emergencia 
yama 100. 


Pa haya sa mas tocante abusi di menor bishita nos website 
www.scparuba.com. “E bienestar y siguridad di nos muchanan 
ta e responsabilidad di nos tur” — Sociaal Crisis Plan 

FUTURA 


Local Entrepreneurs Development 
Platforms 


100 Innovations was launched in early 2020 pre- 
'COVID and later adapted to find solutions for 
challenges we were/are experiencing due to 
COVID at this time. The program attracted 112 
participants with creative and innovative ideas. 
This year we plan to continue guiding our 
participants to bring their ideas to life, where 
possible, with a.o. funding and of course further 
development of their knowledge and skills. This 
is why we'll be introducing two new platforms, 
one for crowdfunding to support young 
entrepreneurs and another for online courses 
and workshops by various young professionals. 
Both platforms will be available for all 
entrepreneurs and the general public to sign up 
and make use of. 


Science Fair 2021 continues. 
Science Fair was another project introduced in 
late 2020 in collaboration with Maria College 
School. Students were asked to brainstorm, 
ideas for various topics that all fall under a main 
“Build with Nature’ category. The winners and 
judging for the first science fair will be held in 
March, and thereafter the project will continue to 
be introduced at other schools in 2021. 


District 297 Webinars 


Due to restrictions, making the usual in-person 
sessions & gatherings impossible, District 297 
held various online webinars last year regarding 
various topics related to Aruba. More workshops 
are planned for 2021, starting in March, зо stay 
tuned for more information. Visit their recently 
new website to become a member 
www.district297.com. 


Workshops and Conferences 
SuperNova, our Women empowerment initiative, 
will organize pop-up events and these will be 
held throughout the year for girls and women of 
all-ages to connect and exchange ideas, get 
inspired, and learn new skills. And yes, this year 
the Immerse Innovation Week will return and will 
be taking place this October. 

MINISTER ANDIN BIKKER 
Minister Andin Bikker: 
FISCAL MAYOR NOBO PA ARUBA 





Señora mr. J.S. de Vries a keda nombra como fiscal mayor 
nobo pa Aruba. Conseho di Minister a aproba su nominacion 
dor di minister di Husticia mr. Andin Bikker. 


Saskia de Vries (63 aña) ta bin di Ministerio Publico di Hulanda. 
El a traha como fiscal desde 1995 y a traha na varios parket na 
Hulanda. El a traha tambe na Curaçao. E tin hopi experiencia 
den guia investigacionnan grandi di tur tipo di criminalidad 
organiza, fraude y corupcion. 


Na e momento aki señora De Vries ta traha como consehero di 
Ministerio Publico na Sarajevo, capital di Bosnia y Herzegovina. 
Como consehero di ‘rule of law’, el a duna un aporte importante 
e ultimo añanan aki na e desaroyo di Ministerionan Publico 
den e parti west di Balkan. 


E lo usa su conocimento y experiencia den e tres añanan 
venidero pa benificio di Ministerio Publico di Aruba. 


P 

Como Departamento encarga cu Salud General di nos 
poblacion di Aruba 


TA IMPORTANTE 
INFORMACION CORECTO NA COMUN 
REFUTA INFORMACIONA 


+ Despues di vacuna, mi por haña corona ainda? SI, 1 persona 
den 20 lo por haña covid toch apesar di а haya e vacuna. 
Esaki pasobra no ta tur nos curpa ta reacciona mesun bon na 
e vacuna. Pero si bo haya covid bo sintomanan lo ta leve. 

* E ora lo mi por transmiti e virus? SI, pero si nos tur ta vacuna 
solamente 1 den 20 lo por hay'e virus y e 1 ey lo haya covid cu 
sintoma leve y lo no mester desaroya complicacion tampoco 
тигі di esaki. 

+E vacuna tin efecto secundario? SI, bo por sinti man stijf, dolor 
y hincha unda a injecta e vacuna, keintura leve y tin persona 
cu por haya reaccion alergico cu por wordo trata cu remedi 
anti-alergico. E vacuna nota produci ningun daño permanente 
y mucho menos ta causa morto. ALCONTRARIO e vacuna ta 
proteccion y speransa pa biba. 

+ Muchanan por bay scol normal atrobe? Unabez cu e mayoria 
ді e poblacion 85% ta vacuna y e virus stop of wordo limita den 
su plamamento e posibilidad pa nos muchanan por bay scol 
normal atrobe ta bira mas grandi. 

* Mi por stop cu distanciamento social? Na e momento aki, 
ainda no. Aruba apenas tin ongeveer 11000 hende vacuna cu 
e prome dosis. Ainda nos risico pa bolbe haya un brote di covid 





PA NOS DUNA 
DAD Y 
AN ERONIO 


ta grandi. Dus tanten cu mayoria nota vacuna nos tin pa sigui 
evita e virus di sigui plama y haci su mes mas fuerte (muteer) 


* E VACINA TA DUNA INMUNIDAD РА 95% 

* E VACUNA TA EVITA CUBO POR КЕРА CONTAGIA CU 95% 
+ E VACUNA NOTA EVITA CUBO POR PLAMA CORONA 
100% PERO SI PA 95% CUTA MIHO CU 0%. 

» E VACUNA TA EVITA MORTO COMO CONSEQUENCIA DI 
COVID. (otro malesa no) 

* E VACUNA TA EVITA CU LO MESTER BIN LOCKDOWN OF 
MAS MEDIDA 51 85% DI COMUNIDAD TA VACUNA. 

* E VACUNA NO TA ELIMINA E VIRUS, PERO TA REDUCI SU 
TRANSMICION, TA EVITA OF REDUCI BO CHENS DI KEDA 
CONTAGIA Y SI BO KEDA CONTAGIA ETA EVITA CUBO TA 
DESAROYA COMPLICACION Y ASTA FAYECE. 


** Un poco proteccion contra covid ta miho cu niun proteccion 
contra covid*** 


ARUBA BAN SIGUI VACUNA 





POR SIN LIMITE DI PA 





Епігапіе diasabra 6 di maart tur deporte organisa y structurá 
di tur edad, ta permiti sin limite di cantidad di atleta, coach/ 
trainer, pero SIN publico. E organisacion deportivo mester ta 
pertenece na ASU, COA ої registra na IBISA. Mester registra 
nomber di esnan cu ta train/competi hunto cu fecha y orario y 
warda esaki pa un periodo di 2 siman cada bes y pa tur edad. 
Esaki pa si tin un caso positivo di Covid-19 por hasi e contact 
tracing mas liher y mas efectivo pa evita cu e virus ta plama 
entre e deportistanan/atletanan y perhudica nan. 

IBISA ta encarga pa controla y duna guia si tin mester. 


Pa loke ta trata Bush League y Contact Sport den tur edad, 
esaki ainda no ta permiti. 


Pa loke ta benta di loteria di Lotto pa Deporte, esaki lo por te 
cu 7:00 p.m. 


Tur esaki entrante 6 di maart 2021. 

E por mata mi? 


No, vacuna ta un metodo di prevencion pa salba bida, Pa aña 
rond mundo, miyones di vacuna ta wordo aplica pa diferente 
malesa infeccioso y tur ta duna resultadonan positivo, sal- 
bando bida y reduciendo e cantidad di contagio y mortonan 
como consecuencia di diferente malesa viral of bacterial. Na 
Aruba tambe nos ta aplica hopi vacuna y ningun hende a 
muri debi na ningun die vacunanan. 

Entrada existente lo ta completamente sera: 


DIALUNA AWO ENTRADA PRINCIPAL DI 
HOSPITAL TA CAMBIA 


Dialuna awo Dr. Horacio E. Oduber Hospital ta inaugura un 
otro parti di e proyecto di renobacion у construccion. 


E biaha aki ta inaugura e area di ‘entrada’ caminda esaki lo 
haya bali di informacion, departamento di opname y mas. 
Consecuentemente desde dialuna awo, 8 di maart e entrada 
principal di HOH cu tur hende a conoce pa añanan largo lo ta 
completamente cera pa publico. Esaki ta пійса cu si bo tin cu 
bishita hospital pa cualkier servicio di cuido lo mester haci uzo 
di e entrada nobo den Area “ 





E entrada aki lo conectabo cu e edificio nobo (Toren A) pero 
tambe e edificio existente (Toren B). 


Den e ultimo lunanan aki a traha duro pa finalisa trabounan di 
renobacion den e area aki. E fase aki di e proyecto ta casi cla 
y poco poco lo muda e diferente departamentonan eyden. 

A cuminsa muda algun departamento caba na e area aki cu a 
wordo ful renoba. 


Tin un “look” masha moderno, un esfera trankilo y suficiente 
espacio pa por brinda servicio di calidad. 


E departamentonan cu desde dialuna awo lo por haya den e 
area nobo aki ta balie di informacion/security, departamento di 
Opname, kassier y departamento di facturatie £ debiteuren. 
Den futuro cercano lo muda mas departamento manera 
wondenpoli y functieafdeling. 


Lo tin borchinan indicando con pa yega diferente caminda. Si 
bo tin cu bay departamento di Radiologia, botica di Hospital y 
cafetaria tambe lo mester pasa via e area A completamente 
renoba pa yega eynan. Si bo no ta sigur nos tin coleganan cla 
para pa splica con pa yega e departamento cu bo tin cu bishita. 


Cuun espacio hopi mas amplio y mas departamento bao un solo 
dak e construccion y renobacion ta sigui den bon caminda. Na 
final di e proyecto grandi aki, Aruba lo tin un Hospital moderno 
cu lo por brinda miho cuido y di mas calidad na tur pashent. 

Dr. Horacio E.Oduber 


HOSPITAL 





IA NACIONAL 


Diasabra awo dia 6 di maart lo ta un dia 
nacional di registracion pa vacunacion. 
Manera ya anuncia e prome vacunanan 
ta cabando mas lihe cu a antisipa, pero 
esaki sigur ta un hopi bon comienso pa 
Aruba. Como pais chikito nos ta riba 
caminda pa nos recuperacion entre 
paisnan grandi. Mas lihe nos vacuna 
mayoria persona den nos comunidad 
mas lihe nos lo limita y asta stop e virus 
di COVID di sigui plama. 


Enespera di e siguiente 'batch' di vacuna 
cu ta yegando for di Hulanda den e siman 
di 8 di maart ta importante pa esnan cu 
ainda no a registra pa nan haci esaki, 
pa ora cu vacuna yega bo por haya bo 
invitacion pa bin vacuna. 


Diasabra awo haci uzo di e dia pa yega 
па Centro Deportivo Betico Croes na St 
Cruz, club Den Bosco na Noort of Santa 
Teresta na San-Nicolas pa registra. 
Yuda bo mama, bo tata, tio y famia cu no 
tin smart phone pa nan registra. Orario 
lo ta di 8:30-11:30 y 2:30-5:30. Nos lo 
ta wardando comunidad pasobra hunto 
nos lo progresa. 

Lo por registra na: 


Club Don Bosco Noord 
Santa Teresita Center 


Centro Libertador Betico Croes 


Orario: 
VACUNA 8:30-11:30 2:30-5:30 
progres Ka 


Vacuna aplica: 
9,57 
Registracion total 
25,192 


Grupo di meta 60+ 
Ж уасипа kaba 7,977 

Departamento di Salud Publico: 


UPDATE 5 DI MAART 2021 


Segun resumen di awe 71 persona a recupera, a registra un total di 45 caso nobo di Covid-19, di cual 5 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 791 test. ‘Postivity rate’ entre nos residentenan ta 24%. 


Casonan activo pa awe ta 182, cantidad di fayecido relaciona си Covid-19 a aumenta па 76, condolencia па famia di e 
fayecido. 


Hospital ta informa cu tin un total di 26 persona interna di cual 10 ta den Cuido Intensivo y 16 riba unidad general di 
covid. Edad promedio di esnan ingresa pa extra cuido ta 63 айа. 





We ARUBA COVID-19 

45 40 5 
Activo 182 157 25 
Recupera 7796 7342 454 
Positivo 8054 7574 480 

Negativo 99815 - š 


Casonan Nobo 


Getest 108122 = $ 


Morto 76 75 1 

